b'\n_START_ARTICLE_\nFive Nights at Freddy\xe2\x80\x99s 2\n_START_SECTION_\nJuoni\n_START_PARAGRAPH_\nPeli sijoittuu vuoteen 1987, ennen ensimm\xc3\xa4ist\xc3\xa4 Five Nights at Freddy\xe2\x80\x99s peli\xc3\xa4. Jeremy Fitzgerald on palkattu uuteen ja paranneltuun pitseriaan y\xc3\xb6vahdiksi. Edellinen pitseria meni konkurssiin roboteista tulevan pahan hajun, liman ja veren takia. Sen takia ne on s\xc3\xa4il\xc3\xb6tty Parts & Service osastolle, josta on otettu osia uusinpiin, ja s\xc3\xb6p\xc3\xb6mpiin robotteihin. Jokaiselle vanhalle robotille on vastakappale, joihin on painotettu lapsiyst\xc3\xa4v\xc3\xa4llist\xc3\xa4 ulkon\xc3\xa4ky\xc3\xa4. Jeremy Fitzgerald saapuu pitseriaan maanantaina keskiy\xc3\xb6ll\xc3\xa4,ja istuu toimistoon. H\xc3\xa4nelle soittaa tuttu hahmo Phone Guy ja kertoo pitseriasta. H\xc3\xa4n my\xc3\xb6s kertoo, ett\xc3\xa4 robotit k\xc3\xa4ynnistyv\xc3\xa4t keskiy\xc3\xb6ll\xc3\xa4 Free Roaming -tilaan, jolloin ne saavat liikkua vapaasti pitseriassa. Phone Guy vihjaisee, ett\xc3\xa4 robotit saalistavat h\xc3\xa4nt\xc3\xa4, mutta vakuuttaa, ett\xc3\xa4 p\xc3\xa4\xc3\xa4maskotti Freddyn-maskilla h\xc3\xa4n selvi\xc3\xa4\xc3\xa4 y\xc3\xb6st\xc3\xa4. Phone Guy neuvoo vet\xc3\xa4m\xc3\xa4\xc3\xa4n soittorasian niin, ett\xc3\xa4 se jatkaa soittamista. Muuten Marionette niminen maskotti tulee, johon ei tepsi Freddy-maski. Phone Guy ei pid\xc3\xa4 Marionetesta. Toisena y\xc3\xb6n\xc3\xa4 Jeremy kohtaa kaksi uutta robottia. Kolmantena y\xc3\xb6n\xc3\xa4 Phone Guy kertoo n\xc3\xa4hneens\xc3\xa4 vanhoissa roboteissa k\xc3\xa4ynnistymisen merkkej\xc3\xa4 ja pyyt\xc3\xa4\xc3\xa4 valmistautumaan, mik\xc3\xa4li hekin l\xc3\xa4htev\xc3\xa4t liikkeelle. Viidennen y\xc3\xb6n j\xc3\xa4lkeen Jeremy saa palkkansa. Kuudentena y\xc3\xb6n\xc3\xa4 Phone Guy kertoo ravintolan menev\xc3\xa4n konkurssiin. Syyn\xc3\xa4 on onnettomuus, jossa er\xc3\xa4s robotti puraisi ty\xc3\xb6ntekij\xc3\xa4lt\xc3\xa4 otsalohkon irti (Bite of 87). Seitsem\xc3\xa4nten\xc3\xa4 y\xc3\xb6n\xc3\xa4 y\xc3\xb6vartijana ei toimi Jeremy vaan Fritz Smith, joka saa potkut heti y\xc3\xb6n j\xc3\xa4lkeen. Smith oli kuulemma huoltanut robotteja luvatta. Ty\xc3\xb6nantaja oli my\xc3\xb6s kehunut Smithi\xc3\xa4, miten hyvin h\xc3\xa4n oli p\xc3\xa4rj\xc3\xa4nnyt ensimm\xc3\xa4iseksi y\xc3\xb6ksi.\n_START_SECTION_\nWithered Bonnie the Bunny\n_START_PARAGRAPH_\nBonnie the Bunny on rikkin\xc3\xa4inen versio alkuper\xc3\xa4isest\xc3\xa4. Sen vasen k\xc3\xa4si on h\xc3\xa4vinnyt ja oikean k\xc3\xa4mmenen kuori puuttuu. Bonnielta puuttuu naama, joten p\xc3\xa4\xc3\xa4st\xc3\xa4 n\xc3\xa4kyy koneen tukiluurangon silm\xc3\xa4t ja leuka. Bonnien rungossa on my\xc3\xb6s useita reiki\xc3\xa4. Bonnie l\xc3\xa4htee liikkeelle Parts & Service huoneesta ensimm\xc3\xa4isen\xc3\xa4 ja hy\xc3\xb6kk\xc3\xa4\xc3\xa4 pelaajaa kohti vasemmasta ilmastointikanavasta.\n_START_SECTION_\nWithered Chica the Chicken\n_START_PARAGRAPH_\nChica the Chickenin molempien k\xc3\xa4sien k\xc3\xa4mmenet ovat katkenneet ja sen leuka on v\xc3\xa4\xc3\xa4ntynyt aukinaiseksi. Chican ruokalappu on likaisempi kuin ensimm\xc3\xa4isess\xc3\xa4 peliss\xc3\xa4 ja sen rungossa on reiki\xc3\xa4. Chica l\xc3\xa4htee liikkeelle yleens\xc3\xa4 kolmantena y\xc3\xb6n\xc3\xa4 ja hy\xc3\xb6kk\xc3\xa4\xc3\xa4 pelaajaa kohti oikeasta ilmastointikanavasta. Chica voi my\xc3\xb6s tulla k\xc3\xa4yt\xc3\xa4v\xc3\xa4lt\xc3\xa4.\n_START_SECTION_\nWithered Foxy the Pirate Fox\n_START_PARAGRAPH_\nFoxy the Pirate Fox on rikkin\xc3\xa4isempi kuin edellisess\xc3\xa4 peliss\xc3\xa4 ja sen silm\xc3\xa4t loistavat. Foxylta ei voi suojautua Freddy-maskilla, mutta sit\xc3\xa4 voi valaista muutaman kerran taskulampulla jolloin se katoaa hetkeksi.\n_START_SECTION_\nWithered Freddy Fazbear\n_START_PARAGRAPH_\nFreddy Fazbear on vanhoista animatroniikeista v\xc3\xa4hiten rikkin\xc3\xa4inen. Se l\xc3\xa4htee liikkeelle yleens\xc3\xa4 kolmantena y\xc3\xb6n\xc3\xa4 pyrkien hy\xc3\xb6kk\xc3\xa4\xc3\xa4m\xc3\xa4\xc3\xa4n pelaajaa kohti edess\xc3\xa4 olevasta k\xc3\xa4yt\xc3\xa4v\xc3\xa4st\xc3\xa4.\n_START_SECTION_\nToy Bonnie\n_START_PARAGRAPH_\nToy Bonnie on uudistettu versio Bonnie the Bunnysta. Toy Bonnie on vaaleansininen ja sen silm\xc3\xa4t ovat vihre\xc3\xa4t. Toy Bonnie on lavan oikealla puolella ja on kitaristi. H\xc3\xa4nell\xc3\xa4 on punaiset posket, valkoinen maha ja punainen rusetti. Toy Bonnie hy\xc3\xb6kk\xc3\xa4\xc3\xa4 pelaajaa kohti oikeasta ilmastointikanavasta.\n_START_SECTION_\nToy Chica\n_START_PARAGRAPH_\nToy Chica on uudistettu versio Chica the Chickenist\xc3\xa4. Sill\xc3\xa4 on naisellisempi vartalo, punaiset posket, pinkit alushousut ja ruokalappu, jossa lukee "Let\'s party". Toy Chica on taustalaulaja. Toy Chica l\xc3\xa4htee liikkeelle Toy Bonnien j\xc3\xa4lkeen ja hy\xc3\xb6kk\xc3\xa4\xc3\xa4 pelaajaa kohti vasemmasta ilmastointikanavasta. Toy Chicalta katoaa aina nokka sen l\xc3\xa4htiess\xc3\xa4 liikkeelle.\n_START_SECTION_\nToy Freddy\n_START_PARAGRAPH_\nToy Freddy on uudistettu versio Freddy Fazbearista. Toy Freddy on vaaleampi kuin alkuper\xc3\xa4inen Freddy ja sen hatussa on punainen raita. Toy Freddy on p\xc3\xa4\xc3\xa4laulaja ja hy\xc3\xb6kk\xc3\xa4\xc3\xa4 pelaajaa kohti k\xc3\xa4yt\xc3\xa4v\xc3\xa4st\xc3\xa4.\n_START_SECTION_\nThe Puppet\n_START_PARAGRAPH_\nThe Puppet (tunnetaan my\xc3\xb6s nimell\xc3\xa4 Marionette) on nukkemainen maskotti, joka piileskelee soittorasiassa. H\xc3\xa4nelt\xc3\xa4 ei voi suojautua Freddy-maskin avulla, vaan t\xc3\xa4ytyy pitt\xc3\xa4\xc3\xa4 huoli, ettei Marionette l\xc3\xa4hde pois soittorasiasta. T\xc3\xa4m\xc3\xa4 onnistuu, kun pelaaja vet\xc3\xa4\xc3\xa4 soittorasian yh\xc3\xa4 uudelleen y\xc3\xb6n aikana. Jos soittorasiaa ei vedet\xc3\xa4, Marionette l\xc3\xa4htee liikkeelle ja taustalla soi samaan aikaan soittorasian musiikki nopeampana. Marionette sanotaan olevan sarjamurhaaja Purple Guyn ensimm\xc3\xa4inen uhri. Phone Guy sanoo er\xc3\xa4\xc3\xa4ss\xc3\xa4 puhelussaan, ettei h\xc3\xa4n pid\xc3\xa4 Marionetesta, koska h\xc3\xa4n sanoo sen ajattelevan.\n_START_SECTION_\nBalloon Boy\n_START_PARAGRAPH_\nBalloon Boy on lapsen n\xc3\xa4k\xc3\xb6inen robotti, joka l\xc3\xa4htee liikkeelle toisena y\xc3\xb6n\xc3\xa4. Balloon Boy on 70 senttimetri\xc3\xa4 pitk\xc3\xa4 ja h\xc3\xa4n pit\xc3\xa4\xc3\xa4 ilmapalloa k\xc3\xa4dess\xc3\xa4. Balloon Boy tulee pelaajan toimistoon vasemmasta ilmastointikanavasta. H\xc3\xa4nelt\xc3\xa4 voi suojautua Freddy-maskilla, mutta jos Balloon Boy p\xc3\xa4\xc3\xa4see toimistoon, h\xc3\xa4n ei hy\xc3\xb6kk\xc3\xa4\xc3\xa4 vaan alkaa nauraa ja onnistuu vioittamaan taskulamppusi ja kuolet pian esimerkiksi Foxylle. Joskus voi kuulla Balloon Boyn sanovan pizzerian tiloissa "Hi" tai "Hello"\n_START_SECTION_\nThe Mangle\n_START_PARAGRAPH_\nThe Mangle (tai Toy Foxy) on uudistettu versio Foxysta. Mangle toimii "kokoa ja korjaa" vetonaulana, jossa lapset saavat yhdistell\xc3\xa4 Manglen osia. Se selit\xc3\xa4\xc3\xa4 Manglen sekalaisen ulkon\xc3\xa4\xc3\xb6n, johon kuuluu muun muassa ylim\xc3\xa4\xc3\xa4r\xc3\xa4inen tukiluurangon p\xc3\xa4\xc3\xa4. Mangle menee toimistoon oikeasta ilmastointikanavasta, jos ei ehdi laittaa Freddy-maskia p\xc3\xa4\xc3\xa4h\xc3\xa4n. Mangle tarrautuu kattoon ja hy\xc3\xb6kk\xc3\xa4\xc3\xa4 sielt\xc3\xa4 purren pelaajaa p\xc3\xa4\xc3\xa4h\xc3\xa4n. Alun perin Manglesta piti tehd\xc3\xa4 Foxyn s\xc3\xb6p\xc3\xb6mp\xc3\xa4\xc3\xa4 versiota, mutta siin\xc3\xa4 ep\xc3\xa4onnistuttiin. Manglen p\xc3\xa4\xc3\xa4st\xc3\xa4\xc3\xa4 outoa \xc3\xa4\xc3\xa4nt\xc3\xa4, jossa uskotaan kuuluvan "It\'s Me" ja "Leave Me Alone".\n_START_SECTION_\nBalloon Girl\n_START_PARAGRAPH_\nBalloon Girl (tunnetaan my\xc3\xb6s nimell\xc3\xa4 JJ) on Balloon Boyn n\xc3\xa4k\xc3\xb6inen hallusinaatio tai haamu, joka ilmestyy harvoin ty\xc3\xb6p\xc3\xb6yd\xc3\xa4n alle. H\xc3\xa4nell\xc3\xa4 on vaalenpunainen nen\xc3\xa4 -ja silm\xc3\xa4t sek\xc3\xa4 sinivioletti paita -ja hattu.\n_START_SECTION_\nShadow Freddy\n_START_PARAGRAPH_\nShadow Freddy on Golden Freddyn n\xc3\xa4k\xc3\xb6inen, tummanvioletti hahmo. Harvoissa tapauksissa Shadow Freddy voi ilmesty\xc3\xa4 Parts & Service -huoneeseen, kun kaikki vanhat animactronicit ovat l\xc3\xa4hteneet pois. Shadow Freddy istuu Bonnien paikalla nojaten sein\xc3\xa4\xc3\xa4n. Jos katsoo h\xc3\xa4nt\xc3\xa4 liian kauan, kuva j\xc3\xa4hmettyy.\n_START_SECTION_\nShadow Bonnie\n_START_PARAGRAPH_\nShadow Bonnie (tunnetaan my\xc3\xb6s nimell\xc3\xa4 RWQFSFASXC tai RXQ ) on Toy Bonnien muotoinen musta hahmo, joka ilmestyy harvoin toimistoon Celebrate-julisteen kohdalle. Shadow Bonnie on pikimusta lukuun ottamatta h\xc3\xa4nen silmi\xc3\xa4\xc3\xa4n ja hampaita, jotka hehkuvat valkoisina. Jos h\xc3\xa4nt\xc3\xa4 katsoo liian kauan, h\xc3\xa4n haihtuu ja peli kaatuu. On teorisoitu, ett\xc3\xa4 Shadow Bonnie olisi FNAF 3:ssa esiintyv\xc3\xa4n Springtrapin haamu.\n_START_SECTION_\nEndoskeleton\n_START_PARAGRAPH_\nEndoskeleton voi n\xc3\xa4hd\xc3\xa4 Marioneten poistuessa soittorasiasta tai viel\xc3\xa4 harvemmin, ilmastointikanavassa. Endoskeletonin sanotaan olevan Golden Freddyn "runko", sill\xc3\xa4 Golden Freddyll\xc3\xa4 ei ole sellaista.\n_START_SECTION_\nSave Them\n_START_PARAGRAPH_\nPelaaja kulkee pizzeriassa Freddy-hahmolla. Peliss\xc3\xa4 t\xc3\xa4ytyy seurata Marionettea, joka johdattaa pelaajan tiettyyn huoneeseen ja peli p\xc3\xa4\xc3\xa4ttyy. Pelaaja voi my\xc3\xb6s olla seuraamatta Marionettea ja t\xc3\xb6rm\xc3\xa4t\xc3\xa4 satunnaisesti Golden Freddyyn. Pizzeriassa on lasten kuolleita ruumiita, josta voi p\xc3\xa4\xc3\xa4tell\xc3\xa4, ett\xc3\xa4 tapahtumat sijoittuvat The Missing Children Incident -tapauksen j\xc3\xa4lkeen. Pelist\xc3\xa4 on my\xc3\xb6s Take Cake to the childrenversio, miss\xc3\xa4 pelaaja kohtaa Purple Guyn. Purple Guy tappaa pelaajan, jolloin peli p\xc3\xa4\xc3\xa4ttyy ja n\xc3\xa4ytt\xc3\xb6 j\xc3\xa4\xc3\xa4tyy.\n_START_SECTION_\nTake Cake To The Children\n_START_PARAGRAPH_\nPelaaja ohjaa Freddy\xc3\xa4, jonka teht\xc3\xa4v\xc3\xa4n\xc3\xa4 on vied\xc3\xa4 kakkua lapsille pieness\xc3\xa4 pizzeriassa, joka on luultavasti ensimm\xc3\xa4inen animactronic ravintola. Jos lapsi on ilman kakkua tarpeeksi kauan, h\xc3\xa4n muuttuu punaiseksi. Pizzerian ulkopuolella on itkev\xc3\xa4 lapsi (luultavasti Marionette ennen murhaamista). Itkev\xc3\xa4\xc3\xa4 lasta kohti tulee purppura auto, josta astuu esiin Purple Guy. T\xc3\xa4m\xc3\xa4n aikana Freddy alkaa liikkua hitaammin. Lapsi alkaa itke\xc3\xa4 yh\xc3\xa4 vuolaammin ja lopuksi Purple Guy tappaa t\xc3\xa4m\xc3\xa4n, ja ajaa pois. Peli p\xc3\xa4\xc3\xa4ttyy Marioneten hy\xc3\xb6kk\xc3\xa4ykseen.\n_START_SECTION_\nGive Gifts, Give Life\n_START_PARAGRAPH_\nPelaaja ohjaa Marionettea, jonka teht\xc3\xa4v\xc3\xa4n\xc3\xa4 on antaa lasten ruumiille lahjoja, menem\xc3\xa4ll\xc3\xa4 niiden l\xc3\xa4helle. Ylh\xc3\xa4\xc3\xa4ll\xc3\xa4 lukee teksti Gif Gifts, eli anna lahjoja. Kun marionette on antanut kaikille nelj\xc3\xa4lle lapselle lahjat, teksti vaihtuu Give life, eli "anna el\xc3\xa4m\xc3\xa4". Marioneten t\xc3\xa4ytyy menn\xc3\xa4 uudestaan lasten luokse, jolloin lapsille tulee tuttujen animactronikkien maskit: Freddyn, Bonnien, Chican ja Foxyn. Kun kaikilla lapsilla on maskit, peli p\xc3\xa4\xc3\xa4ttyy Golden Freddyn hy\xc3\xb6kk\xc3\xa4ykseen. Jos tarkkaan katsoo, ehtii n\xc3\xa4hd\xc3\xa4 viidennen lapsen ennen Golden Freddy\xc3\xa4.\n_START_SECTION_\nFoxy Minigame\n_START_PARAGRAPH_\nPelaaja kulkee Foxyll\xc3\xa4, jonka teht\xc3\xa4v\xc3\xa4n\xc3\xa4 on l\xc3\xa4hte\xc3\xa4 Pirate Covesta toiseen huoneeseen. Kun Foxy p\xc3\xa4\xc3\xa4see huoneseen, siell\xc3\xa4 olevat nelj\xc3\xa4 lasta hurraavat h\xc3\xa4nelle ja yksi itkee. Peli alkaa alusta, jolloin pelaajan on toistettava sama kaksi kertaa. Kolmannella kerralla Pirate Coven vieress\xc3\xa4 seisoo Purple Guy hymyillen. Kun Foxy juoksee j\xc3\xa4lleen kerran huoneeseen, viisi lasta ovat kuolleet ja peli p\xc3\xa4\xc3\xa4ttyy Foxyn hy\xc3\xb6kk\xc3\xa4ykseen .'